Решение на Съда (четвърти състав) от 13 юли 2023 г. (преюдициално запитване от Audiencia Provincial de Malaga — Испания) — CAJASUR Banco S.A./JO, IM
(Дело C-35/221, CAJASUR Banco)
(Преюдициално запитване — Директива 93/13/ЕИО — Неравноправни клаузи в потребителските договори — Член 6, параграф 1 — Общи условия на договор за ипотечен кредит, обявени за недействителни от националните съдилища — Съдебно обжалване — Признание на иска, преди да бъде направено каквото и да било оспорване — Национална правна уредба, която изисква потребителят да е извършил извънсъдебни действия спрямо съответния продавач или доставчик, за да не бъде осъден да заплати разноските по съдебното производство — Принцип на добро правораздаване — Право на ефективна съдебна защита)
Език на производството: испански
Запитваща юрисдикция
Audiencia Provincial de Malaga
Страни в главното производство
Ищец: CAJASUR Banco S.A.
Ответници: JO, IM
Диспозитив
Член 6, параграф 1 от Директива 93/13/ЕИО на Съвета от 5 април 1993 година относно неравноправните клаузи в потребителските договори, разгледан във връзка с принципа на ефективност,
трябва да се тълкува в смисъл, че
допуска национална правна уредба, съгласно която, ако потребител не е извършил извънсъдебни действия спрямо продавач или доставчик, с когото е сключил договор, съдържащ неравноправна клауза, този потребител трябва да понесе направените от него разноски по съдебното производство, образувано по негова инициатива срещу този продавач или доставчик, за да упражни правата си по Директива 93/13, когато продавачът или доставчикът е признал иска на потребителя, преди да бъде направено каквото и да било оспорване, дори неравноправността на тази клауза да е била установена, при условие че компетентният национален съд може да вземе предвид наличието на трайно установена национална съдебна практика, която констатира неравноправността на аналогични клаузи, и поведението на същия продавач или доставчик, за да стигне до извод за неговата недобросъвестност и евентуално да го осъди вследствие на това да понесе тези съдебни разноски.
____________
1 ОВ C 171, 25.4.2022 г.